alexandrainst/scandi-wiki huggingface dataset:
Espen Hammer

Espen Hammer (født 17. mars 1966) er en norsk filosof. Han er professor ved Temple University. 

Hammer arbeider innenfor den post-kantianske tradisjonen i europeisk filosofi. Hans hovedinteresse knytter seg til etikk, politisk filosofi og sosialfilosofi.

Bibliografi 
 Philosophy and Temporality from Kant to Critical Theory. Cambridge University Press 2011
 Adorno and the Political. Routledge 2005 ISBN 0-415-28913-0 
 Theodor W. Adorno. Gyldendal 2002 ISBN 82-05-30075-5 
 Stanley Cavell Skepticism, Subjectivity, and the Ordinary Polity Press 2002 ISBN 0-7456-2358-1 
 Det indre mørke: Et essay om melankoli Universitetsforlaget 2004
 German Idealism: Contemporary Perspectives (red.) Routledge 2007
 Stanley Cavell: Die Unheimlichkeit des Gewohnlichen (red.) Fischer Verlag 2002

Eksterne lenker 
 Espen Hammer i Klassekampen
 Anmeldelse av Adorno-boka
 Herfra til Adorno (og tilbake igjen?) Essay av Hammer kunstkritikk.no
 Agenda 11. september: 5 år etter

Professorer ved Universitetet i Oslo
Norske sakprosaforfattere
Fødsler i 1966
Gerd Høst

Gerd Høst Heyerdal (født 28. mars 1915, død 1. mars 2007) var en norsk forfatter, oversetter, skuespiller og professor.

Hun hadde sin skuespillerdebut på Det norske teatret 1934. Ansatt Den Nationale Scene 1934, Nationaltheatret 1936. Ansatt i Tobis Film, Berlin 1937-38 (Filmer: "Der Maulkorb", "Sgt. Berry", begge 1938). Spilte ved Deutsches Theater, Berlin 1938-40 og ved Centralteatret, Oslo 1940. Dansk kabaret 1942-43. Gift 1943 med dir. Thorvald Emil Heyerdahl (1881–1957). Begynte å studere språkvitenskap under krigen. Mag. art. i 1949. 

Hun ble dosent i tysk språkvitenskap ved Lærerhøgskolen i Trondheim i 1960. Leder av tyskundervisningen NRK 1959-69. Ble professor i germansk filologi ved Universitetet i Oslo i 1969. Bestyrer for Institutt for teatervitenskap 1971-73. Hun har publisert mer enn 40 vitenskapelige arbeider, og er særlig kjent for sine arbeider om krimgotisk og om norske runeinnskrifter. 

Hun jobbet som skjønnlitterær oversetter, og har blant annet oversatt de fleste av Elie Wiesels bøker til norsk. Hun har gitt ut romanen Det var i Berlin (1998). Hun har skrevet en biografi om Elie Wiesel, Kampen mot glemselen (1987) samt en biografi om Knut Hamsuns datter Ellinor Hamsun, Så mange slags kjærlighet (2004). Hun har også gitt ut diktsamlingene Skyggen av en fugl i flukt (1981), Blind mosaikk (1986) og Syng rune syng (2001), i tillegg til den selvbiografiske Cupido og det gamle apotek (1994).

Hun var ridder av 1. klasse av St. Olavs orden og innehaver av stort fortjenstkors av Forbundsrepublikken Tysklands fortjenstorden.

Gerd Høst var datter av Herman Fleischer Høst og søster til Herman Høst.

Referanser

Eksterne lenker 
 Gerd Høst i NRK Forfatter
 Digitaliserte bøker av Gerd Høst hos Nasjonalbiblioteket.
 Minnetale over professor Gerd Høst Heyerdahl av Professor John Ole Askedal, Det norske vitenskapsakademi
 Heyerdal, Gerd Høst, Norsk biografisk leksikon
 
Gerd Høst hos Norsk Oversetterleksikon

Norske lyrikere
Norske romanforfattere
Norske skuespillere
Norske filologiprofessorer
Runeforskere
St. Olavs Orden
Forbundsrepublikken Tysklands fortjenstorden
Fødsler i 1915
Dødsfall i 2007
Hæge Follegg Pedersen

Hæge Follegg Pedersen (født 29. april 1949 i Skien, død 18. mars 2022 i Skien) var en norsk forfatter og barnebokforfatter. Pedersen vokste opp og var bosatt i Skien.

Hun debuterte i 1984 med barneboka «Under en grønn himmel» og hadde i alt 15 utgivelser av barne- og ungdomsromaner bak seg. Ofte hentet hun trekk i bøkene sine fra Kleiva i Skien, der hun vokste opp og også bodde i voksen alder. Hun er oversatt til blant annet tysk, dansk og færøysk.

I 1989 mottok hun Riksmålsforbundets barne- og ungdomsbokpris for ungdomsboken «Sommergjesten».

Bibliografi 
 1984: Under en grønn himmel
 1985: Fanget i et englehus
 1987: Med stjerner i håret
 1988: Venner i regn (tysk: Die Andere in Saras Garten)
 1989: Sommergjesten (tysk: Das Geheimnis der Bucht)
 1990: Glassenglene (tysk: Klas und Kim)
 1991: Hvit måne – kald sol
 1992: Kjæresten i skogen 
 1993: Englefuglen
 1995: Hvor som helst er ingen steder
 1998: Ikke helt aleine 
 2000: Du slipper ikke unna 
 2002: Veit du hvem jeg er? 
 2006: Skorpionen
 2007: Game Over

Om henne 
 Bakke, Jannike Ohrem. Å avsløre juget – eller fortsette drømmen. Om livshistorier og identitetssøking i Hæge Follegg Pedersens forfatterskap. Hovedoppgave ved Universitetet i Oslo, 2001
 Bakke, Jannike Ohrem. «Veit du hvem jeg er? Om livshistorier i Hæge Follegg Pedersens seneste ungdomsromaner». I: Årboka. Litteratur for barn og unge, 2004

Referanser

Kilder
Presentasjon av Hæge Follegg Pedersen i Forfatterkatalogen på Forfattersentrums nettsider

Eksterne lenker 
 Hæge Follegg Pedersen i Cappelen Forlag
 Hæge Follegg Pedersen i Dagbladet Forfatter

Norske barnebokforfattere
Personer fra Skien kommune
Håvard Syvertsen

Håvard Syvertsen (født 4. februar 1962) er en norsk forfatter. Han debuterte i 1992 med novellesamlingen Nå ville han ikke tenke på det. Han har gitt ut to novellesamlinger og sju romaner. Novellesamlingen Betzyz sommer og andre fortellinger fikk flott mottakelse i 2000. Aller størst oppmerksomhet har imidlertid Syvertsen fått for romanen I lyset fra 2002. Hans siste roman er (pr. 2017) Et uoverskuelig mørke (2017).

Et særpreg i Syvertsens tekster er det sterke nærværet som skrives fram og det empatiske blikket personene skildres med. Forfatteren behandler livets store temaer i fortellinger som er konkret forankret i en gjenkjennelig sosial virkelighet. Det gir tekstene en politisk og etisk dimensjon som problematiserer valg, forpliktelse og ansvar.

I 2021 trakk Syvertsen seg fra styret i Den norske forfatterforening etter at foreningens medlemmer i en avstemning hadde stemt for å trekke styrets støtte til et opprop rettet mot Ytringsfrihetskommisjonen.

Verker

Romaner 
 Etterpå, 1995.
 Rast, 1997.
 I lyset, 2002.
 In vivo, 2004. Sammen med Geir Gulliksen.
 Det skal nok gå alt sammen, men hvor hen?, 2006.
 Det håndgripelige, 2010
 Et uoverskuelig mørke, 2017

Noveller 
 Nå ville han ikke tenke på det, 1992.
 Betzys sommer og andre fortellinger, 2000.
 Det gode som jeg vil, 2012.

Referanser

Eksterne lenker 
 Håvard Syvertsen i NRK Forfatter 
 Håvard Syvertsen i Aftenposten Alex 

Norske romanforfattere
Norske novellister
Heidi Linde

Heidi Linde (født 9. mars 1973 i Asker) er en norsk forfatter og dramatiker. Hun er oppvokst i Kongsvinger. 

Hun debuterte som barnebokforfatter i 1998, og i 2002 kom hennes første, kritikerroste roman, som bar tittelen Under bordet. Hun har siden skrevet flere bøker for barn og voksne. Bøkene har blitt oversatt til en rekke språk.

Linde har utdanning som manusforfatter fra Den norske filmskolen på Lillehammer. Hun har en bred produksjon av dramatikk for radio og TV, slik som Schmokk (2008), som gikk av med seieren i den nordiske hørespillkåringen i Helsingfors. Hun har skrevet både for Radioteateret og NRK Drama TV.

Bibliografi

Romaner 

 2002: Under bordet
 2004: Juggel
 2007: Resten av livet (skrevet sammen med søsteren Ellen)
 2011: Nu, jävlar
 2012: Agnes i senga
 2015: Norsk sokkel
 2017: Talte dager
 2020: Hva hun klager over når hun klager over husarbeidet

Barnebøker 

 1998: Myggstikk
 1999: Hallomannen og den skjønne Helena
 2005: Jug!
 2008: Gjørmedrømmer
 2009: Sug
 2012: Pym Pettersons mislykka familie
 2012: Pym Pettersons mislykka skoletur
 2013: Pym Pettersons mislykka brevvenn
2015: Pym Pettersons mislykka skoleball
 2016: Pyms mislykka sommerferie
2019: Olivias liv. Annenhver uke
2020: Sara og Dagmara blir venner

Dramatikk (utvalg) 
«Skolen» (2003) NRK Drama

«Schmokk» (2007) Radioteateret

«Schmokk» (2011) NRK Drama

”Sofia Flux og det magiske høreapparatet» (2014) NRK Super

«Nesten voksen» (2018) NRK Underholdning

«Søskensjokk» (2019) NRK Super

Referanser

Kilder
Presentasjon av Heidi Linde i Forfatterkatalogen på Forfattersentrums nettsider

Eksterne lenker 
 Heidi Linde hos Norske Dramatikeres Forbund
 Heidi Linde i NRK Forfatter
 Heidi Linde i Aftenposten Alex
 
 http://www.gyldendal.no/Forfattere/Linde-Heidi

Norske dramatikere
Norske romanforfattere
Norske barnebokforfattere
Personer fra Kongsvinger kommune
Henning Hagerup

Henning Hagerup (født 16. februar 1959) er en norsk forfatter, oversetter og litteraturkritiker. For sin virksomhet som litteraturkritiker har han fått Kritikerprisen som årets kritiker 1994 og Olav Dalgards kritikerpris 2003.

Familie 
Henning Hagerup er sønn av forfatteren Helge Hagerup, bror av Espen Hagerup og Linde Hagerup, og halvbror av Simen Hagerup og Bendik Hagerup. Han er barnebarn av lyrikeren Inger Hagerup og nevø av forfatteren Klaus Hagerup.

Bibliografi 
 Metafysisk skrapjern – essay (2015)
 Vinternotater – essay (1998)
 Skjelett og hjerte: en bok om Tor Ulven (1999) (sammen med Torunn Borge)
 De dødes språk – roman (2001) (sammen med Elin Brodin)
 Husets nummer – roman (2002) (sammen med Elin Brodin)
 Banemann – roman (2008) (sammen med Elin Brodin)

Redaktør 
 Stein Mehren: Utvalgte dikt (redaktør: Henning Hagerup)
 Tor Ulven: Essays (redaktører: Henning Hagerup og Morten Moi)

Priser og utmerkelser 
 2003: Olav Dalgards kritikerpris
 1999: Bastianprisen for barne- og ungdomslitteratur for oversettelsen av Vikram Seth: Dyriske fabler fra her og der
 1994: Årets kritiker – kåret av Norsk kritikerlag

Litteratur om Henning Hagerup

Referanser

Eksterne lenker 
  Henning Hagerup i NRK Forfatter

Norske litteraturhistorikere og litteraturkritikere
Norske romanforfattere
Norske essayister
Johan Hammond Rosbach

Johan Hammond Rosbach (født 22. august 1921, død 7. september 2004) er en norsk forfatter og esperantist. Han er æresmedlem hos Universala Esperanto-Asocio og Riksmålsforbundet. Han har utgitt en rekke bøker, både på norsk og esperanto.

Bibliografi 
 Bagatelaro, 1951
 Homoj kaj riveroj : fasko de rakontoj pli-malpli veraj, 1957
 Sarpsborg tekniske forening : festskrift ved femtiårsjubileet mai 1962, 1962
 Gallerkrigen, 1964
 La mirinda eliksiro, 1968
 Disko : ciklo da skizoj, 1970
 Verda robo aǔ ordinaraj indianoj, 1974
 Vibraj momentoj : 12 skizoj kun studmaterialo, 1981
 Levende ord : etymologi for alle, 1984
 Når begynte det? : historien bak dagliglivets oppfinnelser, oggdagelser og påfunn, 1985
 La artikolo en Esperanto, 1985
 Sarpsborg tekniske forening : festskrift ved syttifemårsjubileet mai 1987, 1987
 Unumane : romano, 1991
 Silka kuseno, 1991
 Ord i flukt, 1996
 Polydoras bok : etymologi : kunnskap og kuriositeter, 1997
 Dostojevskij og teddybjørnen, 1998
 Ord og begreper : norsk tesaurus, 2001
 Stedsnavn : norske og utenlandske, 2002
 Spørreboken sfinx, 2003

Referanser

Eksterne lenker 
 Johan Hammond Rosbach i NRK Forfatter

Norske sakprosaforfattere
Norske romanforfattere
Esperantospråklige forfattere
Norske esperantister
John Erik Riley

John Erik Riley (født 12. juli 1970 i Portland, Maine, USA) er en norsk forfatter, fotograf og forlagsredaktør. Han arbeider i dag som forlagssjef for barne- og ungdomslitteratur i Cappelen Damm. 

Han debuterte i 1995 med romanen Ikoner i et vindu. Som skjønnlitterær fofatter har han både utgitt noveller, kortprosa, skuespill og dikt. Hans tilknytning til USA har vært et viktig tema i hans forfatterskap og hans rolle i norsk offentlighet.  Han har også vært nominert til kritikerprisen. 

Bøkene kjennetegnes av overganger mellom fiksjon og virkelighet. Sakprosautgivelsene San Francisco og Blår inneholder for eksempel flere skjønnlitterære passasjer mens boka Mølleland, om krigene på Balkan, inneholder dokumentarisk materiale. Både Blår og San Francisco handler en god del om terrorangrepene 11. september 2001 og de politiske omveltningene som fulgte. 

Riley er også kjent som spaltist og debattant. Han har skrevet for Morgenbladet, Klassekampen, Dagbladet, Aftenposten og Dagens Nyheter i Sverige. Sammen med Nikolaj Frobenius var han redaktør for litteraturtidsskriftet Vinduet 1998 - 2001.  

Riley har også utmerket seg som fotograf og hadde i 2008 en utstilling av fotografier i samarbeid med Norsk litteraturfestival. Dette er et av flere samarbeid Riley har hatt med Johan Harstad og The Lacktr Prpgnda Community. 

Sammen med Henrik H. Langeland og Mattis Øybø utga han i 2008 boken Amerikanske tilstander (Gyldendal Norsk Forlag). Boken inneholdt samtaler med Tom Wolfe, Don DeLillo, Bret Easton Ellis, Jonathan Franzen, Chuck Palahniuk, Richard Powers, Joan Didion, William T. Vollmann, George Saunders, Lorrie Moore, Dave Eggers, Cynthia Ozick, David Foster Wallace samt noveller av Lorrie Moore, George Saunders, Chuck Palahniuk og William T. Vollmann.

Utgivelser

Skjønnlitteratur 
 Ikoner i et vindu, eller Sagatid, fortellinger, 1995.
 Vandrehistorier, noveller, 1999.
 Mølleland, noveller og kortprosa, 2001.
 Vandrehistorier ; Mølleland ; Forventning. Nye og reviderte tekster, 2004.
 Motormouth, skuespill (i Byens ansikt), 2005.
 Hemmelige tjenester, dikt, 2008.
 Heimdal, California, roman, 2011.

Essay 
 En spissformulering, 1996.
 Blår, 2006.
Det jeg var, 2020.

Sakprosa 
 San Francisco – en reise, én vei, med familie, 2003.
 Amerikanske tilstander (sammen med Henrik H. Langeland og Mattis Øybø), 2008.

Referanser

Eksterne lenker 
Presentasjon av John Erik Riley i Forfatterkatalogen på Forfattersentrums nettsider
 John Erik Riley i NRK Forfatter

Norske novellister
Norske redaktører
Norske essayister
Karsten Isachsen

Karsten Einar Isachsen (født 22. februar 1944 i Oslo, død 18. januar 2016 på Ål i Hallingdal) var en norsk prest, forfatter og foredragsholder.

Liv og virke

Bakgrunn 
Karsten Isachsen vokste opp i Oslo som sønn av Knut Isachsen (1906–1993) og Margit Lolloe f. Gjertsen (1907–1988). Han tok artium ved Kristelig Gymnasium i 1962, ble cand.theol. i 1969 ved Menighetsfakultetet og tok praktikum ved Universitetet i Oslo i 1970.

I perioden 1962–72 arbeidet han som frilanser i NRKs Barne- og ungdomsavdeling og var i samme tidsrom timelærer i norsk, etikk og kristendom ved forskjellige skoler i Oslo. Han har også opptrådt som kabaretartist.

Prestetjeneste 
I 1970 ble han ordinert til prest i Den norske kirke. Han var hjelpeprest i Ullern menighet i Oslo fram til utgangen av 1974. Fra 1975 til 1985 var han stiftskapellan i Tunsberg bispedømme med virke i Hol kommune.

Forfatter 
Forfatterdebuten kom i 1978 med boken Gjester som ikke vil gå. Fra 1. august 1985 var han forfatter, foredragsholder og underholder på heltid. Som kristen forkynner var Isachsen hele tiden opptatt av tilhørere og lesere i utkanten av den synlige kirke.

I 1975 kjøpte Isachsen fjellgarden Eivindsplass i Skurdalen ved Geilo, og bosatte seg der. Gården er bygd ut til konferansesenter. Anlegget har også fire restaurerte hallingstuer fra 1700-tallet.

Utmerkelser 
Isachsen ble i 2014 tildelt Petter Dass-prisen og i 2015 utnevnt til ridder av 1. klasse av St. Olavs Orden «for sin samfunnsgavnlige innsats».

Bibliografi 
Noen av hans bøker:
 365 glitrende lyspunkter ISBN 82-02-20456-9  
 365 nye lyspunkter ISBN 82-02-17649-2 
 365 små lyspunkter ISBN 82-02-16197-5 
 I all fortrolighet sammen med Per Frick Høydal ISBN 82-02-20493-3 
 Lyspunkter ISBN 82-02-23121-3 
 Et stort indre landskap ISBN 82-02-16182-7 
 Såkorn fra himmelen ISBN 82-02-17632-8 
 Høydepunkter ISBN 82-02-18587-4 
 366 funklende lyspunkter ISBN 82-02-18586-6 
 Halvtimesrevyen SIT DOWN COMEDY ISBN 82-02-15745-5
"Livsglede" - En huspostill  ISBN 82-05-22608-3

Referanser

Eksterne lenker 
 Digitaliserte bøker av Isachsen hos Nasjonalbiblioteket.

 

 

Norske sakprosaforfattere
Norske lutherske prester
Riddere av 1. klasse av St. Olavs Orden
Vinnere av Petter Dass-prisen
Personer fra Oslo
Foredragsholdere
Kjetil Try

Kjetil Dyrendahl Try (født 24. juli 1959) er en norsk tekstforfatter og krimforfatter. Try var tidligere kreativ direktør i Scaneco, Young & Rubicam og JBR Reklamebyrå, og er grunnlegger og deleier av Try reklamebyrå.

Som skuespiller deltok han i den norske spillefilmen Hockeyfeber (1983), regissert av Oddvar Bull Tuhus, i rollen som ishockeyspilleren Pettern.

Kjetil Try er gift med Kari Marstein, redaksjonssjef i Gyldendal Norsk Forlag. Han har tidligere vært gift med Ingunn Yssen, som har vært statssekretær, likestillingsdirektør og internasjonal sekretær i LO. Try har i mange år vært Jens Stoltenbergs nærmeste venn og har blitt benyttet av Stoltenberg som rådgiver.

Bibliografi 
 Stø kurs – kriminalroman 1997
 Pavlovs hunder – kriminalroman 2002
 La de små barn komme til meg – kriminalroman 2008
 Frels oss fra det onde – kriminalroman 2011
Diskografi
 a-ha: Velvet (2000)
 a-ha: Minor Earth Major Sky (2000)

Referanser

Eksterne lenker 
 
 om Kjetil Try i NRK Forfatter
 Reklamebyrået Try
 Filmfront skuespilleroversikt

Norske ishockeyspillere
Norske reklamefolk
Norske krimforfattere
Tekstforfattere
Kristin Valla

Kristin Valla (født 22. mars 1975 i Mo i Rana) er en norsk forfatter og journalist.

Valla er utdannet med fransk grunnfag fra Universitetet i Oslo, Latinamerikakunnskap grunnfag fra Universitetet i Bergen og Journalistutdanningen fra Høgskolen i Oslo. Hun har også studert spansk grammatikk og essaysskriving i Mérida i Venezuela. Hun har arbeidet som journalist i Dagbladet, redaktør i motebladet Costume og som redaktør for Aftenpostens kulturmagasin K.

Bibliografi 
 Muskat – roman, Aschehoug (2000)
 Turister – roman, Aschehoug (2003)
 Verdens fineste : 55 romantiske reisemål – sakprosa, Kagge forlag (2004)
 Skuddene i Tbilisi : i fotsporene til bohemen Dagny Juel – sakprosa, Kagge forlag (2006)
 Ut av det blå – roman, Kagge forlag (2019)

Eksterne lenker 
 Kristin Valla i NRK Forfatter

Norske romanforfattere
Norske sakprosaforfattere
Personer fra Rana kommune
Fødsler i 1975
Lars Fr. H. Svendsen

Lars Fredrik Händler Svendsen (født 1970) er en norsk forfatter og filosof. Han har siden 2001 vært ansatt ved Universitetet i Bergen, hvor han har vært professor siden 2007. Han har også siden 2007 vært engasjert som prosjektleder i tankesmien Civita. Han har gitt ut en rekke bøker, om emner som kjedsomhet, ondskap, frykt og ensomhet. Bøkene er oversatt til 30 språk, og samlet er det over 100 oversettelser av bøkene hans fordelt på disse språkene.   

Han var redaktør for Norsk filosofisk tidsskrift i årene 2001-2005.  

I 2003 ble han sammen med Simo Säätelä tildelt Universitetsforlagets lærebokpris, Idunn-prisen. I 2008 ble han tildelt Meltzerprisen for fremragende forskningsformidling, og i 2010 ble han tildelt prisen Fangenes Testamente. I 2022 ble han tildelt Philosophische Buchpreis av Forschungsinstitut für Philosophie Hannover. 

Han har vært anmelder i Dagsavisen og fast spaltist i Aftenposten. I 2002 var han også fast paneldeltaker i talkshowet Store Studio på NRK1.  

I 2003 var han sammen med Jan Valentin Sæther kurator for Vestlandsutstillingen. 

Han tok doktorgraden på en avhandling om Kants hermeneutikk ved Universitetet i Oslo.

I 2011 gjennomgikk han Anders Behring Breiviks såkalte manifest for å spore tekstens underliggende filosofi og ideologiske inspirasjonskilder.

Bibliografi 
 Løgnens filosofi , Kagge forlag, 2020
Å forstå dyr, Kagge forlag, 2018
Ensomhetens filosofi, Universitetsforlaget, 2015
 Frihetens filosofi, Universitetsforlaget, 2013 ISBN 9788215021348
Arbeidets filosofi, Universitetsforlaget, 2011 ISBN 9788215019062
Øystein Sørensen, Lars Peder Nordbakken, Lars Fr.H. Svendsen: Tre essays om liberalisme. (Antologi) Universitetsforlaget 2009 ISBN 978-82-92581-22-3
 Work, Acumen 2008.
 Frykt, Universitetsforlaget 2007. ISBN 	9788215011752
 Det sanne, det gode og det skjønne: en innføring i filosofi, 2004 ISBN 82-15-00579-9
 Mote: et filosofisk essay, 2004 ISBN 82-15-00291-9
 Hva er filosofi, 2004 ISBN 978-82-15-00410-5
 Mennesket, moralen og genene: en kritikk av biologismen, 2001 ISBN 82-15-00178-5
 Ondskapens filosofi 2001 ISBN 9788215007151
 Kunst: en begrepsavvikling, 2000 ISBN 82-00-45430-4
 Kjedsomhetens filosofi, 1999 ISBN 82-00-12998-5

Referanser

Eksterne lenker 
 
 
 	
 
  Lars Fr. H. Svendsen i NRK Forfatter
  Anmeldelse av 'Ensomhetens filosofi] i Salongen  [http://fagbladetjournalen.no/1992-2/ Anmeldelse av 'Ensomhetens filosofi i Journalen
  Anmeldelse av A Philosophy of Evil i Financial Times 
  Anmeldelse av A Philosophy of Boredom i Denver Post 

Norske sakprosaforfattere
Norske filosofer
Fagansvarlige i Store norske leksikon
Personer tilknyttet Civita
Line Baugstø

Line Baugstø (født 13. januar  1961 i Kristiansand) er en norsk forfatter og frilansjournalist. Hun debuterte i 1986 med romanen Reise i gult lys, og har senere skrevet en rekke romaner, novellesamlinger og barnebøker. Reise i gult lys ble prisbelønnet i Gyldendals konkurranse «Norges skrivende kvinner». Line Baugstø har jobbet som journalist i Fædrelandsvennen, Aftenposten og ukebladet KK. Hun har vært medlem av Bjørnsonfestivalens kunstneriske råd og styreleder i Norsk Forfattersentrum.

I 2013 ble hennes bok Camilla Collett – født Wergeland nominert til Sørlandets litteraturpris i klassen for sakprosa.

Line Baugstø er første mottaker av Sparebanken Sørs barne- og ungdomslitteraturpris. Hun fikk prisen i 2020 for Vi skulle vært løver. 
Sparebanken Sørs barne- og ungdomslitteraturpris er en del av Sørlandets litteraturpris og deles ut hvert tredje år.

Bibliografi 
 1986: Reise i gult lys, roman, Gyldendal 
 1990: Tilnærmelser, noveller, Oktober 
 1991: Ved foten av vulkanen, roman, Oktober 
 1994: Brist, roman, Oktober 
 1997: Speilbilder, roman, Oktober 
 2000: Skulle du komme tilbake, roman, Oktober 
 2002: Kvinnen i den lille gondolen, noveller, Oktober 
 2002: Tuva og skrotnissen, barnebok, Aschehoug 
 2003: V for vennskap, barnebok, Aschehoug 
 2004: Dødvinkel, roman, Oktober 
 2005: Tuva og de tomme hullene, barnebok, Aschehoug 
 2006: Spåkona, barnebok, Aschehoug 
 2006: Fire dager, åtte år, roman, Oktober 
 2007: Huset i eplehagen, barnebok, Aschehoug 
 2008: Kaja og Stine tar saken, barnebok, Aschehoug 
 2009: Kaja og Stine og sjokoladetyvene, barnebok, Aschehoug 
 2010: Regntid, roman, Oktober 
 2010: Kaja og Stine og den svarte lua, barnebok, Aschehoug 
 2011: Kaja og Stine og snømannen Isak, barnebok, Aschehoug 
 2011: Fyr på peisen, skuespill, Oktober 
 2012: Kaja og Stine og mysteriet i skogen, barnebok, Aschehoug 
 2012: Musikk for rasende kvinner, noveller, Oktober 
 2013: Kaja og Stine og gutten som forsvant, barnebok, Aschehoug 
 2013: Camilla Collett – født Wergeland, barne- og ungdomsbok, Cappelen Damm ISBN 9788276349795
 2014: Kaja og Stine og hundetyven, barnebok, Aschehoug
 2014: Sommer uten brev, roman, Oktober
 2015: Kaja og Stine følger et spor, barnebok, Aschehoug
 2016: Fører av grå folkevogn, juli 1975, roman, Oktober 
 2016: Sofie og Nadia, Døra i fjellet,  barnebok, Aschehoug
 2017: Sofie og Nadia, En boks med penger, barnebok, Aschehoug
 2018: Vi skulle vært løver, barnebok, Aschehoug
 2020: Jeg er Leona, barnebok, Aschehoug

Referanser

Kilder 
 Presentasjon av Line Baugstø i Forfatterkatalogen på Forfattersentrums nettsider
 Presentasjon av Line Baugstø på Oktober forlags nettsider
 Presentasjon av Line Baugstø på Aschehoug forlags nettsider

Eksterne lenker 
 Line Baugstø i NRK Forfatter
 Line Baugstø i Dagbladet Forfatter
 Line Baugstø i Aftenposten Alex

Norske romanforfattere
Norske barnebokforfattere
Sørlandets litteraturpris
Personer fra Kristiansand kommune
Fødsler i 1961
Lise Gundersen

Lise Gundersen (født 22. april 1969 i Vardø) er en norsk forfatter.

Gundersen har studert litteratur og gått Forfatterstudiet i Bø og Skrivekunstakademiet i Hordaland. Hun har arbeidet som lystekniker/designer i teater, kritiker i Morgenbladet og ansatt i bokhandel. Hun debuterte i 1997 med diktsamlingen Sprekkvekst.

Bibliografi 
 Sprekkvekst – diktsamling (1997) – Les i fulltekst.
 Datter av Elvis – roman (2004)

Kilder 
 Presentasjon av Lise Gundersen i Forfatterkatalogen på Forfattersentrums nettsider

Eksterne lenker 
 Lise Gundersen i Cappelen Forlag
 Lise Gundersen i Cappelen Publisher
 Lise Gundersen i NRK Forfatter

Norske romanforfattere
Norske lyrikere
Fødsler i 1969